open-index/open-wikipedia-markdown huggingface dataset:
Ķ

thumb|250px|Ķ burts
**Ķ** ir no latīņu alfabēta atvasināts burts, burtam K apakšā augšā pievienojot mīkstinājuma zīmi. Tas ir latviešu alfabēta 17. un latgaliešu alfabēta 18. burts.

Ķ latviešu rakstībā ieviests 20. gadsimta sākumā kā daļa no centieniem standartizēt un atspoguļot latviešu valodas īpatnības. Mīkstinājuma zīme tika izmantota vairākos burtos (ļ, ņ, ķ, ģ), un tā kļuva par normu oficiālajā ortogrāfijā. Burts Ķ ir 2. retākais burts latviešu valodā — analizētā korpusā tas sastāda tikai 0,14% no visiem burtiem tekstos.

## Izruna
thumb|Ķ burta izruna latviešu valodā
Ķ apzīmē nebalsīgu palatālu eksplozīvu slēdzeni [c]. Izrunas laikā mēles vidusdaļa tiek pacelta pret cietajām aukslējām, īslaicīgi aizturot gaisa plūsmu un tad to atbrīvojot, radot īsu un skaidru skaņu. Atšķirībā no Ģ, kas ir balsīgs palatāls eksplozīvs slēdzenis, Ķ veido bez balss saišu vibrācijas, piespiežot mēles vidusdaļu pie cietajām aukslējām.

## Atsauces
Ļ

thumb|150px|Ļ burts
**Ļ** ir modificēts latīņu alfabēta burts, ko izmanto latviešu valodā. Tas izveidots no burta L, pievienojot tam mīkstinājuma zīmi zem burta. Ļ ir latviešu alfabēta 19. burts, latgaliešu alfabētā — 20. burts. Burts Ļ ir 9. retākais burts latviešu valodā — analizētā korpusā tas sastāda tikai 0,40% no visiem burtiem tekstos.

## Izruna
thumb|Ļ burta izruna latviešu valodā
Ļ apzīmē balsīgu palatālu laterālo aproksimantu [ʎ]. Izrunas laikā mēles vidusdaļa tiek pacelta pret cietajām aukslējām, bet mēles galiņš saskaras ar augšējiem smaganiem. Gaisa plūsma netiek pilnībā aizturēta, bet tiek virzīta gar mēles sāniem, radot skaidru, skanošu skaņu. Atšķirībā no L, kas ir balsīgs alveolārs laterālais aproksimants, Ļ ir palatāls, proti, veidojas vairāk mutes dobuma vidusdaļā.
## Atsauces
Ņ

thumb|200px|Ņ burts
**Ņ** ir modificēts latīņu alfabēta burts, ko izmanto latviešu valodā. Tas izveidots no burta N, pievienojot tam mīkstinājuma zīmi zem burta. Ņ ir latviešu alfabēta 22. burts, latgaliešu alfabētā — 23. burts. Burts Ņ ir 7. retākais burts latviešu valodā — analizētā korpusā tas sastāda tikai 0,38% no visiem burtiem tekstos.

## Izruna
thumb|right|Ņ burta izruna latviešu valodā
Ņ apzīmē balsīgu palatālu nazāli [ɲ]. Izrunas laikā mēles vidusdaļa tiek pacelta pret cietajām aukslējām, aizverot mutes dobumu, kamēr gaisa plūsma brīvi plūst caur degunu. Atšķirībā no N, kas ir balsīgs alveolārs nazāls [n], Ņ tiek veidots vairāk mutes dobuma vidusdaļā — pie cietajām aukslējām — radot mīkstāku skanējumu.
## Atsauces
Š

thumb|200px|Š burts**Š** ir latīņu alfabēta modificēts burts, kas tiek lietots latviešu valodā. Tas tiek izveidots no burta S, pievienojot tam apgriezto jumtiņu virs burta. Š latviešu alfabētā ieņem 27. vietu, latgaliešu alfabētā — 28. vietu. Burts Š ir 10. retākais burts latviešu valodā — analizētā korpusā tas sastāda tikai 0,95% no visiem burtiem tekstos.
## Izruna
thumb|Š burta izruna latviešu valodāŠ apzīmē nebalsīgu postalveolāru frikatīvu [ʃ]. Izrunas laikā mēles gals vai priekšdaļa tiek pacelts uz augšu un nedaudz atvelkts atpakaļ, tuvojoties vai viegli saskaroties ar cieto aukslēju apgabalu aiz augšējiem priekšzobiem (postalveolārajai zonai), radot šļūdošu, berzējošu skaņu. Gaisa plūsma tiek spiesta šaurā kanālā starp mēli un aukslējām, bet nav pilnībā aizturēta, atšķirībā no sprādziena skaņām. Atšķirībā no Ž, kas ir balsīgs postalveolārs frikatīvs [ʒ], Š ir tīri nebalsīgs, tas izveidojas bez balss saišu vibrācijas.
## Atsauces
Ū

**Ū** ir latviešu alfabēta trīsdesmitais burts, U ar garumzīmi. Burts Ū ir 8. retākais burts latviešu valodā — analizētā korpusā tas sastāda tikai 0,40% no visiem burtiem tekstos.
## Atsauces
Ž

thumb|200px|Ž burts**Ž** ir latīņu alfabēta modificēts burts, kas tiek lietots latviešu valodā. Tas tiek izveidots no burta Z, pievienojot tam apgriezto jumtiņu virs burta. Ž latviešu alfabētā ieņem 33. vietu, latgaliešu alfabētā — 34. vietu. Burts Ž ir 4. retākais burts latviešu valodā — analizētā korpusā tas sastāda tikai 0,21% no visiem burtiem tekstos.
## Izruna
thumb|Ž burta izruna latviešu valodāŽ apzīmē balsīgo postalveolāro frikatīvu [ʒ]. Izrunas laikā mēles gals vai priekšdaļa tiek pacelts un nedaudz atvelkts atpakaļ, saskaroties ar aukslēju apgabalu aiz augšējiem priekšzobiem (postalveolārajai zonai), radot šļūdošu, berzējošu skaņu. Atšķirībā no nebalsīgā Š[ʃ], Ž izrunā ar balss saišu vibrāciju, kas piešķir skaņai "balsīgāku", resnāku raksturu.
## Atsauces
Viljams Pits Jaunākais

**Viljams Pits Jaunākais** (, dzimis , miris ) bija britu XVIII gadsimta beigu un XIX gadsimta sākuma politiķis, Anglijas premjerministra Viljama Pita dēls. 1783. gadā 24 gadu vecumā kļuva Lielbritānijas premjerministru, un valsts vēsturē ir jaunākais premjerminista amata ieguvējs. Bija premjera amatā nemierīgajos Franču revolūcijas un Napoleona karu laikā.

## Biogrāfija
Mācījās Kembridžas Universitātes Pembrukas koledžā, kur sadraudzējās ar nākamo vergu tirdzniecības kritiķi Viljamu Vilberforsu. Pēc universitātes beigšanas kļuva par juristu.

1780. gadā neveiksmīgi mēģināja kļūt par parlamenta deputātu no Kembridžas Universitātes, tomēr 1781. gadā iekļuva parlamentā no Eplbī (*Appleby*) panīkušā miesta, vēlēšanas kurā kontrolēja Lonsdeilas grāfs. Ironiski, ka, vēlāk būdams premjers, Pits Jaunākais vērsās pret panīkušo miestu institūtu, no kuras pats bija ievēlēts. Parlamentā Pits pieslējās vigu partijai un iestājās pret ASV Neatkarības kara turpināšanu.

Kad 1783. gadā netika apstiprināts likums par Britu Austrumindijas kompānijas reformēšanu, karalis Džordžs III Viljamam Pitam uzticēja sastādīt jauno valdību. Tobrīd daudzu acīs tā bija tikai pagaidu valdība, kamēr tiks piemeklēts "cienījamāks premjera kandidāts", tomēr tā noturējās pie varas septiņpadsmit gadus.

Pits Jaunākais reformēja Britu Austrumindijas kompāniju, cīnījās par budžeta disciplīnu un pret korupciju un balsu pirkšanu vēlēšanās. 1797. gadā Pita valdība pirmoreiz Lielbritānijā ieviesa ienākuma nodokli. Ārpolikā Pita valdība bija Francijas politikas pretiniece un aktīvi piedalījās pretfranču koalīcijās. Tomēr 1801. gadā, neguvis karaļa piekrišanu savai politikai Īrijā jautājumā par katoļu emancipāciju, Viljams Pits Jaunākais demisionēja.

1804. gadā Viljams Pits Jaunākais atgrizās pie varas. Otrās Pita valdības laikā Lielbritānija guva spīdošu uzvaru 1805. gada oktobrī Trafalgāras kaujā admirāļa Horācija Nelsona vadībā pret franču un spāņu apvienoto floti, tomēr 1805. gada decembrī Napoleons sakāva krievu un austriešu karaspēku Austerlicas kaujā, kas izjauca Trešo koalīciju. Pasliktinoties veselībai, 1806. gadā Viljams Pits Jaunākais mira.

## Ārējās saites
Mihails Barišņikovs

**Mihails Barišņikovs** (; dzimis  Rīgā) ir Latvijas krievu izcelsmes amerikāņu baletdejotājs, baletmeistars un aktieris.

## Dzīvesgājums
Dzimis 1948. gadā Rīgā, krievu inženiera Nikolaja Barišņikova un šuvējas Aleksandras (dzimušas Kiseļevas) ģimenē. Mācījās Rīgas 22. vidusskolā, 11 gadu vecumā iestājās Latvijas rūpniecības padomes kluba deju pulciņā Blaumaņa ielā 19, tad no 12 gadu vecuma mācījās Rīgas horeogrāfijas skolā. 1963. gadā turpināja mācības Ļeņingradas horeogrāfijas skolā.

1967. gadā, 19 gadu vecumā, sāka strādāt Sergeja Kirova vārdā nosauktajā Ļeņingradas operas un baleta teātrī. Barišņikovs vēlējās attīstīt savu baletmākslu, sadarboties ar ievērojamiem rietumvalstu horeogrāfiem, bet PSRS apstākļos tas nebija iespējams. 1974. gadā teātra viesizrāžu laikā Toronto, Barišņikovs pārbēga uz Kanādu. Barišņikovs kļuva par vadošo baletdejotāju Amerikāņu baleta teātrī, bet no 1980. gada bija arī šī teātra mākslinieciskais vadītājs. Iestudējis lomas arī Ņujorkas pilsētas baletā. Lielā mērā pateicoties Barišņikovam, ASV plašā publikā radās interese par baletu. 1986. gadā Barišņikovs ieguva ASV pilsonību naturalizācijas kārtībā.

Barišņikovs attēlojis lomas filmās, bieži vien kā baletdejotājs. Par otrā plāna lomu filmā *[[The Turning Point]]* (1977) nominēts Amerikas Kinoakadēmijas balvai un Zelta globusa balvai. Trīs reizes saņēmis ''Emmy'' balvas — par lomām filmās *[[Baryshnikov at the White House]]* (TV filma, 1979), *[[Baryshnikov on Broadway]]* (TV filma, 1980), *[[Great Performances: Dance in America]]* (TV seriāls, 1976–; par sēriju *Baryshnikov Dances Balanchine*, 1989).

## Teātra lomas Latvijā
2015. gadā Barišņikovs lasīja Josifa Brodska dzeju režisora Alvja Hermaņa iestudējumā "Brodskis/Barišņikovs" Jaunajā Rīgas teātrī. 2019. gadā Barišņikovs tēloja Romas pāvesta Benedikta XVI lomu vēl vienā Alvja Hermaņa iestudējumā "Baltais helikopters".

2017. gada 27. aprīlī ar Saeimas balsojumu Barišņikovam piešķīra Latvijas pilsonību par īpašiem nopelniem. Barišņikovs saglabāja arī ASV pilsonību. 2021. gada 22. oktobrī  par sevišķiem nopelniem Latvijas valsts labā apbalvots ar 3. šķiras Triju Zvaigžņu ordeni.

## Attieksme pret karu Ukrainā

Pēc Krievijas 2022. gada iebrukuma Ukrainā Barišņikovs kopā ar rakstnieku Borisu Akuņinu un citiem domubiedriem izveidoja interneta vietni *True Russia* jeb "Īstā Krievija", aicinot krievus visā pasaulē parādīt savu nosodījumu karam:

## Atsauces

## Ārējās saites

* ''Mikhail Baryshnikov'' *Biography* 
* Mihails Barišņikovs izrades.lv
Mihails Zadornovs

**Mihails Zadornovs** (; dzimis  Jūrmalā, miris  Maskavā) bija Latvijas krievu komiķis, dramaturgs un satīras rakstnieks. Krievijas Rakstnieku savienības biedrs.

## Dzīvesgājums
Dzimis 1948. gadā Jūrmalā rakstnieka Nikolaja Zadornova un viņa sievas Helēnas, dzimušas Pokorno-Matusēvičas, ģimenē. Mācījās Rīgas 10. vidusskolā, studēja Rīgas Politehniskajā institūtā, tad Maskavas Aviācijas institūtā (MAI), 1971. gada martā apprecējās ar Jāņa Kalnbērziņa meitu Veltu. 1974. gadā absolvēja studijas MAI un no 1974. līdz 1978. gadam strādāja MAI Aviācijas un kosmosa siltumtehnikas nodaļā par inženieri.
Līdztekus bija MAI studentu propagandas teātra "Krievija" mākslinieciskais vadītājs, režisors un aktieris. 
1982. gadā Zadornovs uzstājās PSRS Centrālajā televīzijā ar monologu "Studenta vēstule uz mājām", kļuva par žurnāla „Junostj” satīras un humora nodaļas vadītāju un televīzijas programmas vadītāju.

Miris  no smadzeņu vēža, apbedīts Jaundubultu kapos Jūrmalā.

## Atsauces

## Ārējās saites
* Oficiālā vietne
* M. Zadornova blogs
Vera Muhina

**Vera Muhina** (; 1889–1953) bija Latvijas krievu izcelsmes tēlniece.

## Dzīvesgājums
Dzimusi 1889. gada 1. jūlijā Rīgā, Maskavas forštates lieltirgotāja Ignata Muhina ģimenē. Māte nomira ar tuberkulozi, kad Verai bija divi gadi, tāpēc bērnību viņa pavadīja Feodosijā, Krimā (1892—1904). Pēc ģimnāzijas beigšanas pārcēlās uz Maskavu, kur mācījās zīmēšanu dažādu mākslinieku studijās. 
Līdz Pirmā pasaules kara sākumam turpināja mācības Parīzē (1912—1914).

Pēc kara dzīvoja Padomju Krievijā un PSRS, piedalījās Ļeņina monumentālās propagandas plāna realizēšanā. 1937. gadā izveidoja monumentu "Strādnieks un kolhozniece" PSRS paviljonam Pasaules izstādē Parīzē. Kopš 1939. gada šī 24 metrus augstā skulptūra atrodas pie izstāžu kompleksa ieejas Maskavā, kopš 1947. gada tā ir kinostudijas "Mosfiļm" emblēma.

Mirusi 1953. gada 6. augustā Maskavā.

## Leģendas
Vera Muhina, iespējams, ir arī Padomju Savienībā populāro glāžu "graņonku" (250 ml stikla glāžu ar skaldnēm) autore.

Pēc Otrā pasaules kara, atsākoties padomju okupācijai, bija plāni nojaukt Brīvības pieminekli; ar šiem plāniem saistītie dokumenti ir pazuduši, lai gan iespējams, ka daži dokumenti saglabājušies vēl neatslepenotos Krievijas arhīvos, tomēr pagaidām vēsturniekiem nākas izdarīt secinājumus, tikai pamatojoties uz mutvārdu liecībām. Pirmais mēģinājums notika jau 1945. gadā, kad Latvijas PSR tautas komisāru padome izteica priekšlikumu atjaunot Pētera Lielā pieminekli. Ņemot vērā, ka šis piemineklis senāk atradās tikai dažus metrus no vietas, kurā patlaban ir Brīvības piemineklis, tā atjaunošana automātiski prasītu Brīvības pieminekļa iznīcināšanu. Nav zināms, ar ko beidzās šī plāna apspriešana, bet pastāv uzskats, ka pieminekli izglāba tēlniece Vera Muhina — viņas dēls apgalvo, ka Muhina piedalījusies sapulcē, kurā tika lemts pieminekļa liktenis un, kad jautāts viņas viedoklis, esot izteikusies, ka piemineklim ir izcila mākslinieciska vērtība un tā nojaukšana aizskartu latviešu tautas vissvētākās jūtas. Tomēr nav atrasti dokumenti, kas apliecinātu, ka tā tiešām bijis.

## Galerija

Memorial Plaque to Vera Mukhina in Riga.jpg|Piemiņas plāksne pie Veras Muhinas dzimtās mājas Vilhelma Purvīša ielā 23/25, Rīgā
Vera Mukhina. Bertran from Rose and Cross (1916).jpg|Kostīma skice A. Bloka izrādei "Roze un krusts" (1916) 


## Atsauces
Karme (pavadonis)

**Karme** ir neliels Jupitera pavadonis. To  atklāja *Seth Barnes Nicholson*, pārlūkojot attēlus, kurus ieguva ar 100 collu teleskopu Vilsona kalna observatorijā. 1975. gadā pavadonis tika nosaukts par Karmi. 
Sengrieķu mitoloģijā Karme bija Britomartisas jeb Diktīnas māte, viena no Zeva mīļākajām. Līdz tam pavadoni sauca par Jupiteru XI. No 1955. — 1975. gadam dažreiz tika lietots nosaukums Pāns.

Pavadoņus ar Karmei līdzīgām orbītām iedala Karmes grupā. Karmes orbīta ir pakļauta spēcīgām perturbācijām. Norādītie orbītas dati iegūti 2000. gada janvārī.
## Atsauces
Tupac: Resurrection

***Tupac: Resurrection*** ir skaņas celiņš dokumentālajai filmai par Tupaku Šakuru. Albumu izdeva 2003. gadā zem *[[Amaru Entertainment]]* leibla. Tajā ietilpst remiksētas jau iepriekš izdotu *2Pac* dziesmām versijas, ieskaitot "Death Around the Corner" no *[[Me Against the World]]*, "Secretz of War" no *[[Still I Rise]]* un "Holla if Ya Hear Me" no Strictly 4 My N.I.G.A.Z., kā arī neizdoti Tupaka pantiņi, kuri iemiksēti tādās dziesmās, kā "Ghost", "One Day at a Time" un "Runnin (Dying to Live)". Pirmajā nedēļā pārdots vairāk kā 420 000 albuma kopiju. Lielāko daļu albumā ietverto dziesmu ir producējis Eminems. No albuma tika izdoti divi singli.

## Dziesmu saraksts

# "Intro"
# "Ghost"
# "One Day at a Time (Em's Version)" feat. Eminem un Outlawz
# "Death Around The Corner"
# "Secretz of War" feat. Outlawz
# "Runnin' (Dying to Live)" feat. The Notorious B.I.G.
# "Holler If Ya' Hear Me"
# "Starin' Thru My Rearview" feat. Outlawz
# "Bury Me a G" feat. Thug Life
# "Same Song" feat. Digital Underground
# "Panther Power"
# "Str8 Ballin'"
# "Rebel of the Underground"
# "The Realist Killaz feat. 50 Cent

## Singli

## Ārējās saites
* ''All Music Guide'' apskats 
* ''Rap Reviews'' apskats
Tetris

**Tetris** () ir datorspēle, ko 1984. gada jūnijā, strādādams PSRS Zinātņu akadēmijas Dorodņicinas datorcentrā, izstrādāja Aleksejs Pažitnovs.
Nosaukums veidots no vārdiem “tetramino” (no  — 'četri') un Pažitnova mīļākā sporta veida — tenisa — nosaukuma.

Spēle daudzos variantos ir pielāgota gandrīz visām datoru operētājsistēmām, datorspēļu konsolēm, kā arī tādām ierīcēm kā grafiskie kalkulatori, mobilie tālruņi u. c.

thumb|left|Emacs Tetris
Lai gan *Tetris* versijas 1980. gadu laikā tika pārdotas mājas datoru plaformām, tas plašāk kļuva pazīstams kā rokā turamas spēļu iekārtas *Game Boy* versija, kas tika izlaista 1989. gadā. ASV videospēļu žurnāla *Electronic Gaming Monthly* 100. izdevums ierindoja *Tetris* pirmajā vietā kā visu laiku dižāko spēli. 2007. gadā *Tetris* tika ierindots otrajā vietā IGN 100 visu laiku labāko spēļu sarakstā.

## Spēles mērķis
Spēles mērķis ir pārvietot un pagriezt uz leju krītošas figūras (kas sastāv no četriem vienādiem kvadrātiem) tā, lai tās aizpildītu veselas rindas.

## Atsauces

## Ārējās saites

* Oficiālā mājaslapa 
* Fanu mājaslapa 
* YouTube video par Tetra vēsturi
Pavasaris

[right|thumb|250px|Krāsainās pavasara [dārzs|dārza puķes]]
right|thumb|250px|Argentīnas paraža pavasara sākuma dienā dāvināt dzeltenus ziedus kā prieka, enerģijas un optimisma simbolu ir izplatījusies daudzās valstīs
**Pavasaris** ir pārejas gadalaiks no ziemas uz vasaru. Šis gadalaiks ir laiks, kad daba pamostas un atdzīvojas no ziemas bargā sala. Laiku, kad atmodušies augi sāk ziedēt, sauc par ziedoni. Astronomiskais pavasaris ziemeļu puslodē sākas pavasara ekvinokcijas brīdī (20. vai 21. martā) un ilgst līdz 21. jūnijam.

## Pavasara tipi
* Kalendārais pavasaris — laika posms no 1. marta līdz 31. maijam ieskaitot.
* Astronomiskais pavasaris — ziemeļu puslodē iestājas brīdī, kad saule šķērso debess ekvatoru pavasara punktā. Diena ar nakti ir vienādā garumā un diena pamazām kļūst garāka par nakti. Katru gadu astronomiskā pavasara iestāšanās laiks nedaudz atšķiras laika skaitīšanas sistēmas dēļ.
* Meteoroloģiskais pavasaris — sākas, kad diennakts vidējā gaisa temperatūra 5 dienas pēc kārtas ir augstāka par 0 grādiem.

## Pavasara mēneši
* Marts
* Aprīlis
* Maijs

## Atsauces

## Ārējās saites
Kausezers

**Kausezers** (arī **Kausu ezers**) ir divu beznoteces ezeru sistēma (Lielais Kausezers un Mazais Kausezers) Ķekavas novadā. Nosaukums cēlies, domājams, no tuvējām "Kausu" mājām un Kausupes.

## Ārējās saites
* www.ezeri.lv datubāze
Kalē (pavadonis)

**Kalē**, arī **Jupiters XXXVII** ir Jupitera pavadonis. To  atklāja Havaju Universitātes zinātnieku komanda, kuru vadīja Skots Šepards (*Scott S. Sheppard*). Pēc atklāšanas tam tika piešķirts pagaidu apzīmējums S/2001 J 8. Vārds Kalē pavadonim tika piešķirts 2003. gadā. Kalē ir tēls grieķu mitoloģijā, viena no haritām.

Kalē ir neliels pavadonis. Tā diametrs ir tikai apmēram 2 km. Pavadonis ir piederīgs Karmes grupai.

## Atsauces
Kilometri stundā

**Kilometri stundā**, saīsinājums **km/h**, ir ātruma mērvienība. Objekts, kas pārvietojas ar ātrumu 1 km/h, vienas stundas laikā veiks vienu kilometru. Šo mērvienību parasti lieto praktiskajā dzīvē, lai aprakstītu objektu pārvietošanās ātrumus apkārtējā vidē. Piemēram, ceļa zīmēs transportlīdzekļu atļautos ātrumus norāda kilometros stundā.

SI ātruma mērvienība ir metri sekundē (m/s). Pārrēķinam no km/h uz m/s: 3,6 km/h ≡ 1 m/s.

## Atsauces
Erinome (pavadonis)

**Erinome** jeb **Jupiters XXV** ir Jupitera pavadonis. To  atklāja Havaju Universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2000 J 4. Vārds Erinome pavadonim tika piešķirts 2002. gada oktobrī. Erinome ir tēls romiešu mitoloģijā, viena no Jupitera mīļākajām.

Erinome ir neliels pavadonis. Tā diametrs ir tikai apmēram 3,2 km. Pavadonis ir piederīgs Karmes grupai.

## Atsauces

## Ārējās saites
Davids Vilja

**Davids Vilja Sančess** (; dzimis  Langreo, Spānijā) ir bijušais spāņu futbolists, spēlēja uzbrucēja pozīcijā, Spānijas futbola izlases dalībnieks.

Visu futbolista karjeru pārstāvējis vienīgi Spānijas futbola klubus. *[[FC Barcelona]]* sastāvā izcīnījis vienu *[[La Liga]]* čempiona titulu (2010–11), vienu Karaļa kausu (2008–09), uzvaru Čempionu līgā (2010–11).

2008. gada Eiropas futbola čempionātā Vilja bija turnīra rezultatīvākais spēlētājs, gūstot 4 vārtus, turnīrā guva uzvaru Spānijas sastāvā. Vēl izlasi pārstāvējis trīs Pasaules kausa finālturnīros (2006, 2010, 2014; 2010. gadā izcīnījis uzvaru).

## Sasniegumi
**Zaragoza**

* Copa del Rey: 2003–04
* Spānijas Superkauss: 2004

**Valencia**

* Copa del Rey: 2007–08

**Barcelona**

* Spānijas La Liga: 2010–11, 2012–13
* Copa del Rey: 2011–12
* Spānijas Superkauss: 2010, 2011
* UEFA Čempionu līga: 2010–11
* UEFA Superkauss: 2011
* FIFA Klubu Pasaules kauss: 2011

**Atlético Madrid**

* Spānijas La Liga: 2013–14

**Vissel Kobe**

* Imperatora kauss: 2019

**Spānija**

* FIFA Pasaules kauss: 2010
* Eiropas čempionāts futbolā: 2008

**Individuālie sasniegumi**

* UEFA Euro 2008 labākais vārtu guvējs
* Spānijas gada futbolists: 2005–06
* MLS MVP: 2016

## Atsauces

## Ārējās saites

* 

* FC Barcelona profils 
* La Liga profils 
* BDFutbol profils 
* ESPN profils
Gregorijs Džonsons

**Gregorijs Džonsons** () var būt:

* Gregorijs Herolds Džonsons (*Gregory Harold Johnson*; 1962) — ASV astronauts;
* Gregorijs Karls Džonsons (*Gregory Carl Johnson*; 1954) — ASV astronauts
Starptautiskā Automobiļu federācija

**Starptautiskā Automobiļu federācija** () ir bezpeļņas organizācija, kas sākotnēji dibināta  kā *Association Internationale des Automobile Clubs Reconnus* (*AIACR*). Tā ir pazīstama arī kā **FIA**, kas ir franču nosaukuma saīsinājums. Tā aizstāv automobiļu organizāciju un automobiļu lietotāju intereses. FIA plašāk pazīstama kā daudzu motoru sporta notikumu organizētāja.

Galvenais birojs atrodas Parīzē. FIA sastāv no 213 nacionālajām biedru organizācijām 125 valstīs. Tās prezidents kopš 2021. gada ir Mohammeds Ahmads Sultans Bens Sulaiems.

## Prezidenti

## Atsauces

## Ārējās saites

* Oficiālā mājaslapa
Bāliņa

**Bāliņa** (vīriešu dzimtē Bāliņš) ir latviešu cilmes uzvārds. Cilvēki ar šo uzvārdu:

* Aino Bāliņa-Karmo (1935—2023) — Latvijas igauņu džeza un popmūzikas dziedātāja;
* Ilona Bāliņa (1956) — latviešu dziedātāja
* Signe Bāliņa (1965) — latviešu ekonomiste un politiķe.
Luvra

**Luvras muzejs** (, ), oficiālais nosaukums **Lielā Luvra** (*Grand Louvre*), ir visapmeklētākais muzejs pasaulē, vēsturisks piemineklis un viens no Francijas simboliem. Tas atrodas Francijas galvaspilsētā Parīzē. Luvras kolekcija sastāv no aptuveni  mākslas darbiem no aizvēstures līdz 19. gadsimta beigām. Muzeja kopējā platība ir  kvadrātmetri.

Luvrā atrodas slavenākā Leonardo da Vinči glezna "Mona Liza", kā arī citi viņa darbi. Tur atrodas arī tādu slavenu gleznotāju kā Rembranta, Pītera Paula Rubensa un Ticiāna darbi.

## Vēsture
Muzejs atrodas Luvras pilī (*Palais du Louvre*), kuru 1190. gadā sāka būvēt Francijas karalis Filips II Augusts kā cietoksni un tā tika izmantota kā karaļa rezidence. 16. gadsimta sākumā karalis Fransuā I Valuā Luvrā sāka izvietot mākslas darbus. 1672. gadā Francijas karalis Luijs XIV Burbons pārcēla karaļa rezidenci uz Versaļas pili, bet Luvrā izveidoja karaliskās mākslas kolekcijas izstādi. Plašākai publikai šo darbu apskate bija pieejama tikai pēc Franču revolūcijas, kas norisinājās 18. gadsimta beigās. Tajā laikā Luvra bija domāta kā brīvības simbols un vieta, kur Francijas militārais līderis Napoleons Bonaparts novietoja no karagājieniem atvestos mākslas darbus. 1803. gadā Luvra pat tika nosaukta par Napoleona muzeju (*Musée Napoléon*).

## Kolekcijas
[thumbnail|150px|"[Mona Liza" ir viena no slavenākajām Luvras muzejā apskatāmajām gleznām]]
Visi Luvras muzejā esošie darbi un priekšmeti ir sagrupēti astoņās kolekcijas:
* Ēģiptes senlietās;
* Tuvo Austrumu senlietās;
* sengrieķu, etrusku un romiešu darbos;
* Islāma mākslā;
* skulptūrās;
* dekoratīvajā mākslā;
* gleznās;
* iespieddarbos un zīmējumos.

## Atsauces

## Ārējās saites

*
Diabēts

**Diabēts** ( — ‘sifons’) ir vielmaiņas traucējumu izraisītu slimību grupa. Diabēta nosaukums cēlies no tā, ka diabēta slimniekiem pastiprināti izdalās urīns (ūdens iziet caur slimnieka organismu it kā caur sifonu).

Ir trīs diabēta veidi:
* cukura diabēts jeb cukurslimība, kam raksturīgs glikozes palielināts daudzums organismā aizkuņģa dziedzera hormona insulīna trūkuma vai izmantošanas grūtību dēļ;
* bezcukura diabēts, kas rodas starpsmadzeņu vai hipofīzes bojājumu rezultātā;
* bronzas diabēts jeb hemohromatoze, kas rodas dzelzs vielmaiņas traucējumu dēļ.

## Ārējās saites
* Diabēts| Medicīnas termins 
* Cukura diabēts
* Hemohromatoze — Populārā medicīnas enciklopēdija
*Uzziniet vairāk par cukura diabētu
Cukura diabēts

[thumbnail|200px|[Apvienoto Nāciju Organizācija|ANO apstiprinātais diabētu simbols]]
**Cukura diabēts** jeb **cukurslimība** () ir slimība, kas pamatā rodas, kad organismā ir pazemināts insulīna daudzums un ir traucējumi vielmaiņā. Cukura diabēts attīstās pie dažām endokrīnām saslimšanām. Tāpat kā citiem diabēta veidiem, raksturīga pastiprināta urīna izdalīšanās (poliūrija) un palielināta šķidruma uzņemšana (polidipsija). Cukura diabēts atšķiras ar paaugstinātu glikozes līmeni asinīs (hiperglikēmiju). Cukura diabētam raksturīga hroniska gaita un visu organisma vielmaiņas veidu pakāpeniski traucējumi.

## Klasifikācija
Cukura diabēts pamatā iedalās 1. tipa un 2. tipa cukura diabētā. 1. tipa diabēts rodas pazemināta insulīna (aizkuņģa dziedzera hormona) daudzuma dēļ. Ar 1. tipa diabētu slimo aptuveni 10—20% no visiem cukura diabēta slimniekiem. Pie 2. tipa diabēta insulīna daudzums var būt normāls vai pat paaugstināts, bet ir traucēta insulīna izmantošana šūnās. Slimo aptuveni 80% no visiem cukura diabēta slimniekiem. Vēl ir arī gestācijas diabēts (GDM), kas sievietēm grūtniecības laikā izpaužas kā paaugstināts glikozes līmenis asinīs.

## Cēloņi
Cukura diabēta cēloņi ir atkarīgi no tā tipa. 1. tipa diabēta cēloņi var būt iepriekšēja slimošana ar aizkuņģa dziedzera slimībām vai ir bijušas autoimūnas slimības. 2. tipa diabēta cēloņi ir liekais svars, paaugstināts asinsspiediens, smēķēšana, pazemināts augsta blīvuma lipoproteīna holesterīna līmenis asinīs un/vai paaugstināts triglicerīdu līmenis asinīs. Risks saslimt ar 2. pakāpes diabētu palielinās, ja ar to ir slimojis kāds pirmās pakāpes radinieks, kā arī, ja ir vecāks par 45 gadiem.

## Pazīmes un simptomi
Klasiskie neārstēta diabēta simptomi ir neizskaidrojams ķermeņa svara zudums, poliūrija (regulāra urinēšana), pastāvīgas slāpes, polidipsija (palielināta šķidruma uzņemšana), nespēks, neskaidra redze un polifāgija (palielināta ēstgriba). 1. tipa diabētam simptomi parādās straujāk (nedēļas līdz mēneša laikā), bet 2. tipa diabētam simptomi rodas daudz lēnāk un tie var būt arī nepastāvīgi.

## Skatīt arī
* Centrāleiropas diabēta biedrība

## Atsauces

## Ārējās saites

* 
           https://www.diabetapacientiem.lv
Milans Barošs

**Milans Barošs** (; dzimis 1981. gada 28. oktobrī) ir bijušais čehu futbolists, Ostravas "Baník" uzbrucējs un Čehijas futbola izlases spēlētājs.

Spēlējis arī Ostravas "Baník", "Liverpool FC", "Birmingemas "Aston Villa"", Lionas "Olympique", Portsmouth FC un Stambulas "Galatasaray"

2008./09. gada sezonā viņš kļuva par Turcijas Superlīgas rezultatīvāko spēlētāju ar 20 gūtiem vārtiem. 2004. gada Eiropas čempionātā futbolā viņš ieguva Zelta futbolzābaku, gūstot piecus vārtus.

## Sasniegumi
**Liverpool**

* Anglijas Līgas kauss: 2002–03
* UEFA Čempionu līga: 2004–05

**Olympique Lyon**

* Francijas Ligue 1: 2006–07, 2007–08
* Trophée des Champions: 2007

**Portsmouth**

* FA kauss: 2007–08

**Galatasaray**

* Turcijas Superlīga: 2011–12

**Mladá Boleslav**

* Čehijas kauss: 2015–16

**Individuālie sasniegumi**

* Eiropas čempionāta labākais vārtu guvējs: 2004
* Turcijas Superlīgas labākais vārtu guvējs: 2008–09

## Ārējās saites
Iglesiass

**Iglesiass** ( — 'baznīcas'; sieviešu dzimtē **Iglesiasa**) ir izplatīts spāņu cilmes uzvārds. 

Cilvēki ar šo uzvārdu:
* Borha Iglesiass (*Borja Iglesias*; 1993) — spāņu futbolists;
* Enrike Iglesiass (*Enrique Iglesias*; 1975) — spāņu dziedātājs;
* Hulio Iglesiass (*Julio Iglesias*; 1943) — spāņu dziedātājs, Enrikes tēvs.
Rūnijs

**Rūnijs** () var būt:

* Mikijs Rūnijs — amerikāņu aktieris;
* Veins Rūnijs — Anglijas futbolists.
Mitišču "Atlant"

**Mitišču "Atlant"** () bija hokeja komanda, kura bāzēta Mitiščos, Krievijā. Tā ne reizi nav izcīnījusi Krievijas vai PSRS čempiones titulu. 2007. gadā tā izcīnīja Pajulahti kausu. No 2008. līdz 2015. gadam tā spēlēja Kontinentālajā hokeja līgā.

## Visu KHL sezonu rezultāti

## Līderi
### Komandas KHL rezultatīvākie spēlētāji

### Kluba spēlētāju rekordi
* Visvairāk gūto vārtu sezonā: Sergejs Mozjakins, 34 (2008.—09.)
* Visvairāk rezultatīvo piespēļu sezonā: Sergejs Mozjakins, 42 (2008.—09.)
* Visvairāk gūto punktu sezonā: Sergejs Mozjakins, 76 (2008.—09.)
* Visvairāk soda minūšu sezonā: Jevgeņijs Artjuhins, 176 (2013.—14.)
* Visvairāk gūto punktu sezonā, starp aizsargiem: Magnuss Johansons un Janne Niskala, 33 (2008.—09. un 2011.—12.)

### Zvaigžņu spēļu dalībnieki
Teika

**Teika** ir pasakai, leģendai vai nostāstam līdzīgs folkloras žanrs, kas biežāk balstās uz vēsturiskiem notikumiem, atainojot dažādu priekšmetu un parādību izcelsmi. Teikas mēdz būt pirmsākums mitoloģiskiem sižetiem. Teikas ir viens no saturā visdaudzveidīgākajiem latviešu vēstītājas folkloras žanriem, kam raksturīga iezīme ir to izziņas raksturs. Liela daļa teiku saistās ar noteiktu laiku un tajās tiek pieminētas reāli dzīvojušas personas un patiesi notikumi, kas tiek attēloti atbilstoši tā laika cilvēku zināšanām un dzīves izpratnei. Notikumu un uzskatu attēlojums teikās arvien savijies ar tautas iztēli, fantastiku. Liela daļa teiku ietver sevī lokālus elementus, ir saistītas ar noteiktu laiku, vēstī par kādu konkrētu personu, piemin patiesus notikumus. Teikās atainojas dzimtās zemes daba, sava laika tradīcijas, dzīves veids un ar to saistītie ticējumi. Tas viss piešķir teikām spilgtu nacionālu raksturu. Daļā teiku pats stāstītājs apliecina, ka vēstījums vai nu atspoguļo paša pieredzēto, vai arī balstās uz citu apgalvojumiem, tā cenšoties radīt īstenības iespaidu. Teikas slēpj sevī daudzu paaudžu iepludināto informāciju. Te iemiesota tautas pagātne, tās pieredze, zināšanas. Teikās atainotie fantastiskie notikumi daudzkārt nav bez zināma pamata, un teiku, kuru izcelšanās avots ir senas, kādreiz bijušas realitātes, var atrast daudz, ja vien prot lasīt teiku valodu. Pierādījumus kādreizējai realitātei, ko slēpj zeme un ūdens, palīdz atklāt dažādas mūsdienu zinātnes nozares:piemēram, balstoties uz teikās atrodamajām norādēm par ezeros nogrimušajām mājām vai pilīm, hidroarheologi ir atklājuši klāstu mītnes vairākos Latvijas ezeros. Vēsturē rodam pamatojumu daudzām teikām par mūsu zemes vēsturiskajām vietām un notikumiem, vēsturiskām personām. 

Teikas ietilpst vēstītājas folkloras kategorijā. Teikas parasti sīkāk dalās 3 kategorijās — mitoloģiskās, vēsturiskās un izcelšanās.

## Atsauces
Purva vaivariņš

**Purva vaivariņš** ( jeb *Rhododendron tomentosum*) ir mūžzaļš 30—120 cm augsts ēriku dzimtas pundurkrūms. Bieži izplatīts arī Latvijas sūnu purvos un purvainos priežu mežos.

## Apraksts
Zaru miza tumši pelēka, sākumā klāta ar sarkanbrūnu tūbas kārtu un sīkiem dziedzerīšiem. Lapas pamīšus, vienkāršas, lineāras, 1—6 cm garas, 0,2—1,5 cm platas, stipri smaržojošas, ādainas, uz apakšpusi ieritinātām malām, virspusē tumši zaļas, spīdīgas, gludas vai jaunām lapām pareti klātas ar dzelteniem dziedzerīšiem, apakšpusē ar sarkanbrūnu tūbas kārtu un sīkiem dziedzerīšiem. Zied no maija līdz jūlijam. Ziedi sakopoti čemurveida ziedkopās, kas atrodas zaru galos. Kauslapas 5. Vainaglapas 5, baltas, 0,4—0,8 cm garas, parasti brīvas, nobirstošas, gandrīz olveidīgas. Putekšņlapas 10, to kātiņi balti, nedaudz garāki par vainagu. Auglenīca pie pamata ar disku, kam 8—10 zobiņi. Irbulis pavedienveida, mazliet īsāks par putekšņlapām. Auglis — nokarena pieccirkņu pogaļa ar paliekošu irbuli. 

## Toksiskums
Augs ir indīgs. Tā veģetatīvās daļas satur alkaloīdus, organiskās skābes, minerālvielas u.c. savienojumus.
Auga daļas, sevišķi pirms ziedēšanas, satur arī ēterisku eļļu, kurai ir reibinoša smarža un dedzinoša garša; tā iedarbojas uz organismu narkotiski, jo tās sastāvā ietilpst ledolkampars jeb ledols — stipra inde, kas iedarbojas uz nervu sistēmu. 
Izžāvētus un smalki saberztus vaivariņus lieto kožu un blakšu apkarošanai. Indīgās iedarbības dēļ tos ārstniecībā vairs nelieto.


File:Dixi-Rhododendron tomentosum.jpg
File:6.díl html 220a7f8f.jpg
File:ledum palustre bluete.jpeg|Flower detail
File:Plants on swamp2.jpg
File:Rhododendron tomentosum-Zydintis gailis2011.jpg
File:Sookail.jpeg
File:Rhododendron tomentosum B.jpg
File:Rhododendron tomentosum D.jpg
File:Rhododendron tomentosum E.jpg
File:Rhododendron_tomentosum_2_BOGA.jpg
File:Rhododendron_tomentosum_1_BOGA.jpg


## Atsauces
Šavi

**Šavjers Ernandess Kreuss** (; dzimis ), plašāk zināms vienkārši kā **Šavi** (*Xavi*) ir Spānijas futbola treneris un bijušais futbolists, spēlēja pussarga pozīcijā, bijušais Spānijas futbola izlases dalībnieks. No 2021. gada 20. novembra līdz 2024. gada maijam bija *[[FC Barcelona]]* galvenais treneris.

Visu profesionāla sportista karjeru aizvadījis FC Barcelona sastāvā, kur izcīnījis septiņus *[[La Liga]]* čempiona titulus (1998—99, 2004—05, 2005—06, 2008—09, 2009—10, 2010—11, 2012—13), divus Karaļa kausus (2008—09, 2011—12), piecus Spānijas Superkausus (2005, 2006, 2009, 2010, 2011), trīs uzvaras Čempionu līgā (2005—06, 2008—09, 2010—11).

Izlasi pārstāvējis , trijos Pasaules kausos (2002, 2006, 2010; 2010. gadā izcīnījis uzvaru), kā arī trijos Eiropas čempionātos (2004, 2008, 2012; 2008. un 2012. gadā izcīnīja uzvaru). 2008. gada Eiropas futbola čempionātā Šavi tika atzīts par turnīra labāko spēlētāju.

## Sasniegumi
**Barcelona**

* Spānijas La Liga: 1998—99, 2004—05, 2005—06, 2008—09, 2009—10, 2010—11, 2012—13, 2014—15
* Copa del Rey: 2008—09, 2011—12, 2014—15
* Spānijas Superkauss: 2005, 2006, 2009, 2010, 2011, 2013
* UEFA Čempionu līga: 2005—06, 2008—09, 2010—11, 2014—15
* UEFA Superkauss: 2009, 2011
* FIFA Klubu Pasaules kauss: 2009, 2011

**Al Sadd**

* Kataras Zvaigžņu līga: 2018—19
* Kataras kauss: 2017
* Kataras Superkauss: 2017

**Spānija**

* FIFA Pasaules kauss: 2010
* Eiropas čempionāts futbolā: 2008, 2012

### Trenera karjera
**Al Sadd**

* Kataras Zvaigžņu līga: 2020—21
* Kataras kauss: 2020, 2021
* Kataras Superkauss: 2019

## Atsauces

## Ārējās saites

* FC Barcelona profils
* BDFutbol profils
Vilja

**Vilja** var būt:

* Davids Vilja (*David Villa*, 1981) — spāņu futbolists
* Pančo Vilja (*Pancho Villa*, 1878—1923) — meksikāņu revolucionārs
Sātana bībele

200px|thumb|Sātana Bībeles latviešu versijas vāks

**Sātana bībele** ir Antona Laveja 1969. gadā sarakstīts eseju, novērojumu un sātanisko rituālu pamatkrājums. 
Grāmatā tiek apskatīts sātanisms, apsvērta filozofija un domas, kas rada sātanisma pamatprincipus. Sātanisti uzsver, ka Sātana bībele nedrīkst būt pakļauta interpretācijai, jebkāda veida iztirzāšanai vai revīzijai, bet visi noteikumi vai pretrunīgie principi tiek apsvērti un lietoti tikai sātanismam.

## Ārējās saites
* Sātanisma baznīcas mājaslapa
Lukašs Podolskis

**Lukašs Podolskis** (, ; 1985. gada 4. jūnijā, Glivicē, Polijā) ir poļu izcelsmes Vācijas futbolists pašlaik (2021) spēlē Turcijas Superlīgas klubā *[[Antalyaspor]]* un ir bijušais Vācijas futbola izlases spēlētājs.

## Sasniegumi
**1. FC Köln**

* Vācijas 2. Bundeslīga: 2004–05

**Bayern Munich**

* Vācijas Bundeslīga: 2007–08
* DFB Pokal: 2007–08

**Arsenal**

* FA kauss: 2013–14

**Galatasaray**

* Turcijas kauss: 2015–16
* Turcijas Superkauss: 2015, 2016

**Vissel Kobe**

* Imperatora kauss: 2019

**Vācija**

* FIFA Pasaules kauss: 2014

**Individuālie sasniegumi**

* Vācijas 2. Bundeslīgas labākais vārtu guvējs: 2004–05
* FIFA Pasaules kausa labākais jaunais spēlētājs: 2006

## Ārējās saites
Pārkārtošanās

[thumb|1988. gada novembrī pārkārtošanās laikā Maskavas elektrisko spuldžu rūpnīcas klubā rīkota [staļinisms|staļinisma upuriem veltīta izstāde „Sirdsapziņas nedēļa”]]

**Pārkārtošanās**, **pārbūve** jeb **perestroika** (no  — 'pārbūve') bija PSRS saimniecības un politikas reformas, ko 1987. gada jūnijā piedāvāja Padomju Savienības Komunistiskās partijas Centrālās komitejas ģenerālsekretārs Mihails Gorbačovs.

Pārkārtošanās mērķis bija pārvarēt ilgstošo stagnāciju, paaugstināt darba ražīgumu un modernizēt plānveida ekonomiku, ieviešot atsevišķus tirgus ekonomikas elementus. Pēc reformām bija atļauta kooperatīvu pastāvēšana un neliela privātā uzņēmējdarbība, paplašināta uzņēmumu saimnieciskā patstāvība un samazināta centrālās plānošanas loma.

Būtiska pārkārtošanās sastāvdaļa bija arī politikas reformas, kas bija cieši saistītas ar *[[glasnostj]]* politiku. Tika paplašināta vārda un preses brīvība, atklāti apspriesti iepriekš tabu temati, tostarp Josifa Staļina īstenotās politiskās represijas, PSRS vēstures problemātiskie posmi un valsts sociāli ekonomiskās problēmas. Sākās politiskā plurālisma pakāpeniska veidošanās un samazinājās Komunistiskās partijas monopols uz varu.

Pārkārtošanās laikā notika arī vēlēšanu sistēmas reforma, ieviešot daļēji brīvas PSRS Tautas deputātu kongresa vēlēšanas, kas iezīmēja būtiskas izmaiņas padomju politiskajā sistēmā. Vienlaikus pieauga nacionālās kustības Padomju Sociālistiskajās Republikās, pastiprinājās prasības pēc lielākas autonomijas un pat neatkarības.

Neraugoties uz sākotnējām cerībām, pārkārtošanās izraisīja arī nopietnas ekonomiskās grūtības, preču deficītu, inflāciju un sociālo spriedzi. Reformu pretrunīgā īstenošana, politiskā nestabilitāte un centrālās varas vājināšanās veicināja PSRS sabrukumu 1991. gadā.

## Ārējās saites
Turcijas Bruņoto spēku komandieru uzskaitījums

Šajā uzskaitījumā apkopoti **[[Turcijas bruņotie spēki|Turcijas bruņoto spēku]] komandieri**, kopš 1920. gada, kad tika izveidots šis amats. Turcijas bruņoto spēku komandieris (turku: *Genelkurmay Başkanı*) ir Turcijas karaspēka ģenerālis un ģenerālštāba (sauszemes, jūras un gaisa spēku apvienotais štābs) priekšnieks.

## Uzskaitījums

## Skatīt arī
* Turcijas bruņotie spēki
* Turcijas ģenerālštābs
Turcijas ģenerālštābs

**Turcijas ģenerālštābs** ir Turcijas bruņoto spēku apvienotais štābs, kam pakļauti sauszemes, gaisa un jūras spēki. Žandarmērijas un Krasta apsardzes vadība miera laikā pakļauta iekšlietu ministrijai, bet kara laikā pakļauta attiecīgi sauszemes spēku un jūras spēku komandieriem.

Turcijas ģenerālštāba komandieris ir visu Turcijas bruņoto spēku komandieris. Kara laikā viņš pārņem bruņoto spēku virspavēlnieka amatu no valsts prezidenta. Ģenerālštāba uzdevumi ir:
* bruņoto spēku vispārējā vadība, reglamenta un programmu izstrāde un uzraudzība kareivju kaujas spēju nodrošināšanai;
* izlūkošana un informācijas apkopošana;
* militārās operācijas;
* pārvaldes, mācību un loģistikas pakalpojumi.

Ģenerālštābs arī nodrošina valsts militāro sadarbību NATO ietvaros un ar citām sabiedrotajām valstīm.

Saskaņā ar valsts protokolu, ģenerālštāba komandieris ir piektā augstākā Turcijas valsts amatpersona un virs tā ir valsts prezidents, konstitucionālās tiesas priekšsēdētājs, Lielās nacionālās asamblejas priekšsēdētājs un premjers.

## Aizsardzības iekārta
Turcijas bruņoto spēku iekārtu, pārstāvību un darbību nosaka Turcijas konstitūcija. Saskaņā ar konstitūciju, bruņoto spēku virspavēlnieks pārstāv Lielās nacionālās asamblejas morāles principus. Par bruņoto spēku komandieri valsts prezidents ieceļ ģenerālštāba komandieri un tas savā darbībā ir pakļauts premjeram. Ministru kabinets ir atbildīgs Lielajai nacionālajai asamblejai par valsts drošību un valsts bruņoto spēku gatavību aizstāvēt valsti. Tiesības pasludināt karu un nosūtīt karaspēku militāros uzdevumos ārpus valsts robežām ir tikai Lielajai nacionālajai asamblejai.


**Turcijas valsts aizsardzības iekārta**



Ģenerālštāba komandieris ir pakļauts premjeram un ir atbildīgs par visu bruņoto spēku vadību un kontroli. Viņš ir atbildīgs arī par militāro operāciju veiksmīgu izpildi, kā arī par bruņoto spēku sagatavotību.

Trīs galveno nozaru (sauszemes, jūras un gaisa spēki) komandieri ir pakļauti ģenerālštāba komandierim. Ģenerālštāba komandieris kopā ar Aizsardzības ministriju kopā koordinē un izpilda valsts aizsardzības uzdevumus. Žandarmērijas un Krasta apsardzes štābi ir pakļauti Iekšlietu ministrijai miera laikā, bet kara laikā tie attiecīgi ir pakļauti sauszemes spēku un jūras spēku komandieriem.

## Atsauces un saites
* Turcijas ģenerālštāba oficiālā interneta vietne

## Skatīt arī
* Turcijas bruņoto spēku komandieru saraksts
101. gads

**101**. () gads bija pirmais 2. gadsimta gads.

## Notikumi
### Pēc vietas
#### Romas impērija

* Konsuli ir imperators Trajāns un Kvints Artikulejs Pets.
* Kvestors ir Adriāns
* Martā sākās Trajāna vadītais pirmais Dākijas karš (101-105 g.).
* Filozofs Epiktēts uzraksta un izdod "Pārrunas".

### Pēc tēmas
#### Reliģija

* Ķīnieši ieved budisma mācību Indonēzijā.

## Dzimuši
* Ptolemejs, grieķu matemātiķis, astronoms un ģeogrāfs.

## Miruši
* ap 101. gadu apustulis Jānis, viens no Jaunās Derības rakstu autoriem (Efēsā).
* svētais Klements, Romas bīskaps, kurš (minēts Pāvila vēstulē filipiešiem).
* ap 101. gadu Sīlijs Itāliks, kurš sarakstīja annāles par Otro pūniešu karu.
* Gan Jin, Haņu dinastijas sūtnis, kurš ieguva pirmās ziņas par Romas impēriju.
Bēgļi

[thumb|250px|Bēgļu nometne [Kongo Demokrātiskā Republika|Zairā 1994. gadā]]
**Bēglis** vispārīgā nozīmē ir jebkura persona, kas pamet savu mītnes zemi, bēgot no vajāšanas, kara u.c. ārkārtēju iemeslu dēļ. Savukārt juridiski bēglis ir persona, kurai ir piešķirts bēgļa statuss atbilstoši Ženēvas 1951. gada 28. jūlija Konvencijai par bēgļa statusu. Primāri tās ir personas, kurām ir pamatotas bailes no vajāšanas viņu rases, reliģijas, tautības, piederības pie konkrētas sociālās grupas vai politisko uzskatu paušanas dēļ.

Cilvēki pamet savu dzimteni ekonomisko apstākļu spiesti, kā arī bēgot no kara vai pilsoņu kara. Bēgšanas iemesls var būt arī vides un dabas katastrofas. Šādas pārceļošanas nav nekas jauns. No vēstures zināma lielā tautu staigāšana ap mūsu ēras 350. gadu, ebreju un mauru padzīšana no Spānijas 1492. gadā, eiropiešu izceļošana uz ASV 19. gadsimtā. Bet tikai 20. gadsimtā bēgļu skaits pieauga līdz vairākiem miljoniem. Viņu skaita pieaugumu veicināja ne tikai kara bēgļi abos pasaules karos. Pēc Otrā pasaules kara beigām starp valstīm atkal izcēlās jauni vardarbīgi konflikti. Visvairāk tajos cieta Tuvo Austrumu un Āfrikas reģiona iedzīvotāji, kas kļuva par pilsoņu kara bēgļiem. Iebraucēji bieži vien ir ekonomiskie bēgļi, jo posta dēļ neatraduši darbu savā zemē, spiesti to meklēt citā valstī. Apzīmējums *nabadzības bēgļi* šiem cilvēkiem atbilstu labāk. Lielākais ir ekoloģisko bēgļu skaits — 10 miljoni cilvēku gadā. Migrāciju rada dabas izraisītās katastrofas, piemēram, tie var būt plūdi Dienvidāzijā, tuksnešu izplešanās Āfrikā vai nepiemērotu saimniekošanas metožu izraisītas katastrofas. ANO bēgļu komisariāts rūpējas arī par cilvēkiem, kas savā valstī bēg no konfliktiem un pilsoņu kara. Šiem migrantiem tiek sarūpēta pārtika, dzeramais ūdens, medikamenti un pajumte.

## Bēgļu skaits
Pasaulē iekšzemes bēgļu skaits sasniedz 5,3 miljonus, no tiem 1,2 miljoni ir Afganistānā, 720 000 — Kolumbijā, 563 000 — Šrilankā un 573 000 — Azerbaidžānā. 2002. gadā 1 miljons cilvēku gaidīja, līdz tiks izskatīts viņu iesniegums par patvēruma meklētāja statusa piešķiršanu. Vairums patvēruma meklētāju ir dzīvojuši attīstības valstīs. Viņi uzskata, ka dzimtenē tiek politiski vajāti.

## Patvēruma meklētāji
Patvēruma meklētājs ir cilvēks, kas savā dzimtenē tiek vajāts politisku, reliģisku vai etnisku iemeslu dēļ un meklē patvērumu citā zemē. Vairums pieteikumu par patvēruma piešķiršanu tiek noraidīti, piemēram, Vācijā apmēram 95%. Bet ne visi pieteikumu iesniedzēji tiek nosūtīti atpakaļ uz dzimteni. Vienā daļā no pieteikumiem izteikta vēlme iegūt tā saukto "neilgo patvērumu" atbilstoši Ženēvas konvencijai. ES ir vienojusies par to, ka patvēruma meklētājs, visvēlākais, gadu pēc pieteikuma iesniegšanas var saņemt pastāvīgu darbu.

## Ārējās saites

Starptautiskie dokumenti un organizācijas:
*1951. gada 28. jūlija konvencija par bēgļa statusu 
*http://www.unhcr.org/cgi-bin/texis/vtx/home ANO Augstais komisariāts bēgļu jautājumos (*UNHCR*)
Latvija:
*Patvēruma likums
*Integration of refugees in Latvia Participation and Empowerment UNHCR
*Statistika: Patvēruma meklētāji PMLP
Bieriņi

**Bieriņi** ir Rīgas pilsētas apkaime Pārdaugavā, Zemgales priekšpilsētā, kurā ietilpst Rīgas pilsētas daļas **[[Mārupe (Rīga)|Mārupe]]**, **[[Ozolciems]]** un **[[Petriņciems]]**. Bieriņu apkaime atrodas Rīgas dienvidrietumu daļā. Tā robežojas ar Pleskodāles, Āgenskalna, Torņakalna un Atgāzenes apkaimēm, kā arī Mārupes novada Mārupes pilsētu. Bieriņu apkaimes robežas ir dzelzceļa loks, dzelzceļš, pilsētas robeža (Sīpeles iela), pilsētas robeža (Mārupīte, Upesgrīvas iela), Kārļa Ulmaņa gatve, Liepājas iela līdz dzelzceļam.

Bieriņu apkaimes kopējā platība ir 4,274 km², kas ir apmēram par 1/5 mazāk nekā vidējais apkaimes platības rādītājs Rīgā. Šīs apkaimes robežas lielā mērā ir skaidri identificējamas, pateicoties to daļēji aptverošajai Rīgas pilsētas robežai, aptverošajām ielu trasēm, dzelzceļam un apbūves raksturam, kas pārsvarā ir savrupmājas. Perspektīvā šo apkaimi būs arvien grūtāk funkcionāli nodalīt no Mārupes novadā ietilpstošās Bieriņu daļas, jo Rīgas pusei raksturīgā blīvā savrupmāju apbūve izplešas novada virzienā. Pa perimetru apkaimes robežas garums ir 8921 metri.

## Vēsture
thumb|300px|Bieriņu apkaime 1937. gada Rīgas pilsētas plānā.
Bieriņi izveidojušies 19. gadsimta beigās bijušās Bieriņu muižas (vācu: *Lindenruh*) apkaimē, starp Petriņciemu (mūsdienās Mārupe), Ozolciemu un Lindes ciemu.
Muižas latviskais nosaukums visticamāk ir cēlies no tās agrāko īpašnieku Bērensu fon Rautenfeldu, tautā sauktu par Bieriņiem, uzvārda.

## Skatīt arī
* Rīga
* Zemgales priekšpilsēta
* Sabiedriskais transports Rīgā
* Tipveida dzīvojamā apbūve Rīgā
* Rīgas klimats

## Piezīmes un atsauces
* Izmantoti materiāli no Rīgas Domes pilsētas attīstības departamenta mājas lapas.
* Izmantoti materiāli no Rīgas pašvaldības portāla.

## Ārējās saites

* Apkaimes oficiālā mājas lapa
* Rīgas pašvaldības portāla.
* Bieriņu muižas vēsture
Katlakalns (Rīga)

**Katlakalns** ir Rīgas pilsētas apkaime Pārdaugavā, Zemgales priekšpilsētā. Katlakalna apkaime atrodas Rīgas dienvidu daļā. Tā robežojas ar Salu (tikai savienojums pa ūdeni), Latgales apkaimes, Ķengaraga (ar abām ir savienojums pa Dienvidu tiltu) un Bišumuižas apkaimēm, kā arī ar Ķekavas novada Ķekavas pagastu apkaimes dienvidu daļā. Katlakalna apkaimes robežas ir Bieķengrāvis, Daugava, pilsētas robeža, Bauskas iela, Bišumuižas grāvis.

Katlakalna apkaimes kopējā platība ir 1,554 km², kas ir apmēram par 3/5 mazāk nekā vidējais apkaimes platības rādītājs Rīgā. Apkaimes iedzīvotāju skaits ir niecīgs, apbūvē dominē rūpniecības uzņēmumi un biroju ēkas.

Apkaimes morfoloģiskās robežas ir saplūdušas ar Ķekavas novada Valdlaučiem un Bišumuižas apkaimi, tai nav skaidra vietējā centra (realitātē tas atrodas ārpus Rīgas — Ķekavas novada Valdlaučos). Pa perimetru apkaimes robežas garums ir 6 028 metri.

## Vēsture
Teritorija ir apdzīvota jau kopš neolīta laikmeta. Kopš 17. gadsimta teritoriju starp Bieķensalu un Akmensalu sauc par Katlakalnu. 1828. gadā Katlakalna un Bišumuižas teritorijas tika pievienotas Rīgai.

Senākā ēka šajā teritorijā bija Katlakalna dzirnavas (*Kattelkalnsche Mühle*), kas celtas pirms Livonijas kara. Tās atradās starp Bukaišu ielu un Daugavu un līdz 20. gadsimta sākumam bija pēdējās no vējdzirnavām tagadējās pilsētas robežās. Katlakalna piekrastes teritorija bieži cieta no plūdiem.

Katlakalna apbūvi veido galvenokārt rūpnieciskās un sabiedriskās ēkas starp Bauskas un Bukaišu ielu un gar Lejupes ielu. Te atradās 1879. gadā uzceltā lentu fabrika (Bauskas ielā 166), kas 20. gadsimta 20. un 30. gados tika pārveidota par miecētavu.

Ievērojamu teritoriju aizņem 1924. gadā dibinātās Rīgas pienotavas ēku komplekss. Bukaišu ielas galā 19.-20. gs. mijā atradās krīta fabrika, gar ielu bija izvietotas dažādas rūpnīcas.

Starp Bukaišu ielu un Daugavu atrodas mazstāvu apbūve ar dārza gabaliem. Vienā Bukaišu ielas pusē atrodas pamestas fabrikas ēkas, bet otrā pusē - privātmājas. Daugavas krastā atrodas laivu novietnes un piestātnes. XIX gs. beigās iedzīvotāji pilsētas centru sasniedza vai nu ar pajūgu, vai ar tvaikoņiem pa Daugavu. 20. gadsimta sākumā līdz Bišumuižai tika ierīkota vienceļa tramvaja līnija.

Katlakalnā ir vairāki vietējas nozīmes arhitektūras pieminekļi, no kuriem lielākā daļa atrodas Bauskas ielā.

Ilgu laiku Katlakalns bija visai nomaļa Rīgas apkaime, taču 2004. gada novembrī, pateicoties Dienvidu tilta būvniecībai, apkaime kļuva aktuāla. Tilts tika pabeigts 2008. gada novembrī, un tas savieno Ķengaragu un Katlakalnu. Saistībā ar tilta būvniecību tika paplašināta un nedaudz pārvietota Bauskas iela, uzlabotas ietves un pieturas.

2022. gada 9. augustā tika atklāts LNK Sporta parks, kas tobrīd bija lielākais privātais sporta komplekss.

## Skatīt arī
* Rīga
* Zemgales priekšpilsēta
* Sabiedriskais transports Rīgā
* Akmeņsalas draudzes novads
* Bišumuiža

## Piezīmes un atsauces
* Izmantoti materiāli no Rīgas Domes pilsētas attīstības departamenta mājas lapas.
* Izmantoti materiāli no Rīgas pašvaldības portāla.

## Ārējās saites

* Apkaimes oficiālā mājas lapa
* Rīgas pašvaldības portāla.
Kloze

**Kloze** var būt:

* Annika Kloze — vācu dziedātāja;
* Miroslavs Kloze — bijušais Vācijas futbolists;
* Tims Kloze — Šveices futbolists.